I løpet av reformasjonen ble Pommern 1534 protestantisk, og den siste katolske biskopen døde i 1544. De følgende biskopene var altså protestantiske, og dessuten fra 1556 samtidig hertuger av Pommern. Med freden i Westfalen (1648) ble høystiftet Cammin sammen med resten av Hinterpommern slått til Brandenburg. Den siste (protestantiske) biskopen av Cammin, Ernst Bogislaw von Croÿ, ga avkall på høystiftet i 1650. Fra katolsk hold ble bispedømmet oppfattet som tapt, og tilfalt på det kirkelige plan det apostoliske vikariat i nord.